শৈলকুপায় হাটের টেন্ডার জমা দেওয়াকে কেন্দ্র করে আওয়ামীলীগের দুগ্রপের সংঘর্ষে নিহত হওয়ার ঘটনায় ৪৮ ঘন্টা পর গতকাল বুধবার  বিকালে নিহত আব্দুর রশিদের ছোট ভাই ফারুক মন্ডল বাদী ৩৫জনের বিরুদ্ধে শৈলকুপা থানায় একটি হত্যা মামলা করেছে। মামলা নং-১৮। এ দিয়ে মোট ৩টি মামলায় আসামির সংখ্যা দাড়িয়েছে ১২৬জন। তবে পুলিশ এসব মামলার কোন আসামিকে গ্রেফতার করতে পারেনি। এ ঘটনার প্রতিবাদে শৈলকুপা পৌর মেয়র কাজী আশরাফুল আজম গ্রপের নেতাকর্মীরা শহরের কদমতলা মোড়ে শোকসভা করে। বর্তমানে শৈলকুপায় চরম উত্তেজনা বিরাজ করছে। এছাড়া শৈলকুপা পৌরসভা ভাংচুর করে সরকারী কাজের বাধা সৃস্টির অভিযোগে স্থানীয় ৭নং ওয়ার্ডের কাউন্সিলর সাইফুল ইসলাম বাদী ৭৯জনের বিরুদ্ধে মামলা করেছেন।  মারধর করার অভিযোগে ১২ জনের বিরুদ্ধে আরেকটি মামলা করেছেন রিংকু নামের এক আওয়ামীলীগ কর্মী। হত্যা মামলায় উল্লেখযোগ্য আসামিরা হলেন থানা আওয়ামীলীগের প্রচার সম্পাদক তৈয়বুর রহমান, সাবেক ইউপি চেয়ারম্যান ও আওয়ামীলীগ নেতা মোস্তফা আরিফ রেজা মন্নু,সাবেক ইউপি চেয়ারম্যান কামরুজ্জামান জিকু থানা যুবলীগের সভাপতি রানাউজ্জামান বাদশা,সেচ্ছাসেবকলীগের সভাপতি কাজী মোস্তাফিজুর রহমান নওরোজ ও ছাত্রলীগ সভাপতি জাহিদুল ইসলাম জাহিদ,শীতল, ওহিদুজ্জামান ইকু,রিংকু, মোজাহিদ, রুহুল ও কাসেম। এদিকে বুধবার আসামিদের গ্রেফতাদের দাবিতে ব্যবসায়ীরা  তাদের দোকানপাট বন্ধ রেখে বেলা ১২ টা পযর্ন্ত অর্ধদিবস হরতাল পালন করে।  গত সোমবার শৈলকুপার হাটের টেন্ডার জমা দেওয়া নিয়ে থানা আওয়ামীলীগের সাধারন সম্পাদক সোনা সিকদার গ্রপের সাথে পৌর মেয়র কাজী আশরাফুল আজম গ্রপের সংঘর্ষে ১জন নিহত ও ১০ জন আহত হয়। এ ঘটনায় জিজ্ঞাসাবাদে জন্য পুলিশ ঢাল-ভেলা ও ভাংচুরের অভিযোগে ৬জনকে আটক করে। পরে তাদের আদালতে পাঠানো হয়।   http://www.amaderprotidin.com/index.php … ;Itemid=93